કોહલીએ એજબેસ્ટન ટેસ્ટમાં શાનદાર સદી ફટકારી હતી, પણ તેંડુલકરનું કહેવું છે કે, ‘પરફોર્મર ગમે તેટલા રન સ્કોર કરે તો પણ ક્યારેય સંતુષ્ટ થતો નથી. હું મારા અનુભવના આધારે કહી શકું છું કે તમે ગમે તેટલા રન કરો તો પણ એ ક્યારેય પર્યાપ્ત છે એમ ગણવું નહીં. તમારે વધારે રન કરવાની ઈચ્છા રાખવાની. વિરાટ માટે પણ આ જ લાગુ પડે છે. એ ગમે તેટલા રન કરે તો પણ એને માટે એ પર્યાપ્ત નહીં રહે. જેવા તમે સંતુષ્ટ થાવ કે તમારી પડતી શરૂ થાય. તેથી એક બેટ્સમેન તરીકે તમારે ખુશ જરૂર રહેવું, પણ સંતુષ્ટ ક્યારેય ન રહેવું. બોલરો વધુમાં વધુ 10 વિકેટ લઈ શકે છે, જ્યારે બેટ્સમેનો તો લાંબા સમય સુધી રમી શકે છે. તેથી સંતુષ્ટ ન થવું, માત્ર ખુશ રહેવું.’